text: [{"text_idx": "#000005", "text": "Fyrsti bo\u0301lkurin a\u0301 sto\u0301ra pallinum ni\u00f0ri a\u0301 sandinum i\u0301 Sy\u00f0rug\u00f8tu var norski Animal Alpha, bo\u0301lkurin gav seg 100% og skapti eina fra\u0301li\u0301ka konsert."}, {"text_idx": "#000009", "text": "Bo\u0301lkurin sp\u00e6lir eitt slag av orkurokki, i\u00f0 riggar o\u0301tru\u0301liga v\u00e6l til konsertir. Ta\u00f0 gj\u00f8rdi eisini konsertina uppaftur betur, at allur bo\u0301lkurin gav seg 100%. Tey sp\u00e6ldu, sum um hetta var teirra si\u0301\u00f0sti ti\u0301mi, og tu\u0301 kundi ikki anna\u00f0 enn gerast bergtikin av hesum orkumu\u0301ri, ti\u0301 ko\u0301ka\u00f0i ta\u00f0 framman fyri pallin. Serliga lagi\u00f0 Bundy fekk veruligt li\u0301v i\u0301 fo\u0301lki\u00f0. Hetta lagi\u00f0 er millum anna\u00f0 kent u\u0301r sjo\u0301nvarpsly\u0301singunum fyri G!Festivalin."}, {"text_idx": "#000010", "text": "Orkan var sto\u0301r gj\u00f8gnum alla konsertina, og at her var talan um ein veruliga v\u00e6lsp\u00e6landi og t\u00e6tt samansp\u00e6ldan bo\u0301lk gj\u00f8rdist serliga greitt i\u0301 fri\u00f0arligu pettunum, ta\u0301 tu\u0301 veruliga f\u00f8ldi gruvi\u00f0. At songkvinnan Agnete Kj\u00f8lsrud hev\u00f0i l\u00e6rt seg n\u00f8kur f\u00f8roysk or\u00f0, og dugdi at takka okkum fyri, at vit vo\u0301ru komin, og lyftini hja\u0301 eina gittarleikaranum um, at Animal Alpha \u00e6tlar s\u00e6r aftur til F\u00f8royar gj\u00f8rdi ikki l\u00f8tuna verri, ti\u0301 hesin umm\u00e6larin fer beina lei\u00f0 i\u0301 handilin hja\u0301 Leikalund a\u0301 festival\u00f8kinum at ogna s\u00e6r fl\u00f8guna Pheromones."}, {"text_idx": "#000012", "text": "Leave a Reply Cancel reply"}]